

**CANLLAWIAU AR GYFER DELIO Â THORIADAU ATODIAD COD YMDDYGIAD AR GYFER COVID-19**

**Cefndir**

1. Mae gan fyfyrwyr gyfrifoldeb i wneud penderfyniadau am eu hymddygiad eu hunain, eu hiechyd a'u diogelwch eu hunain ac ystyried yr effaith y gall eu gweithredoedd ei chael ar iechyd a diogelwch eraill. Rhaid i fyfyrwyr hefyd dderbyn canlyniadau eu penderfyniadau.

2. Lle bo angen, ac os bydd camymddwyn, mae gan y Brifysgol yr awdurdod i gymryd camau disgyblu o dan ei rheoliadau a'i gweithdrefnau ar gyfer torri amodau sy'n gysylltiedig â COVID-19 (gweler yr Atodiad i'r Cod Ymddygiad a chosbau cysylltiedig).

3. Penderfynir ar gosbau ar sail unigol a byddant yn gymesur â'r drosedd. Yn yr achosion mwyaf difrifol, gellir diarddel myfyrwyr o'r Brifysgol.

**Camau Rhagofalus Brys**

4. Pan godir pryder ynghylch ymddygiad myfyriwr sy'n dynodi risg i gymuned y Brifysgol,

asesir y risg honno, a chymerir y camau rhagofalus brys angenrheidiol. Gallai hyn gynnwys:

* Gwaharddiad dros dro o'r campws, neu rai rhannau o'r campws (er enghraifft Undeb y Myfyrwyr neu neuaddau preswyl).
* Gosod cyfyngiadau/amodau penodol (er enghraifft ei gwneud yn ofynnol iddynt symud llety).
* Atal dros dro o astudiaethau.

Cyfeirir unrhyw achosion sy'n gofyn am gamau rhagofalus brys at Ysgrifennydd y Brifysgol (neu enwebai) fel Cadeirydd y Panel Asesu Risg, ar unwaith wedi cael gwybod, i'w gymeradwyo. Ni fydd unrhyw ofyniad am asesiad risg ffurfiol.

5. Enghreifftiau o droseddau a allai fod angen gweithredu rhagofalus brys yw:

* Mynychu'r Brifysgol/methu â hysbysu'r Brifysgol/methu â gadael y Brifysgol os oes gan fyfyriwr symptomau COVID-19 neu brawf positif.
* Peryglu aelod arall o gymuned y Brifysgol yn fwriadol, er enghraifft trwy besychu neu boeri ar rywun yn bwrpasol.

**Mân Droseddau**

6. Gellir delio â mân droseddau, lle nad yw ymddygiad yn cyrraedd y safonau a ddisgwylir, yn lleol a rhoi rhybudd llafar.

7. Os na fydd hyn yn datrys y mater, yna gellir atgyfeirio fel a ganlyn:

[Gweithdrefn Ymddygiad Myfyrwyr](https://registry.southwales.ac.uk/student-regulations/student-conduct/)

Gwneir yr atgyfeiriad i Gam 1 y Weithdrefn. Bydd hyn yn cynnwys cyfarfod â’r Deon Cyfadran (neu enwebai). Cofnodir unrhyw gosb a roddwyd a'i darparu i'r Uned Gwaith Achos Myfyrwyr. Bydd yr Uned Gwaith Achos Myfyrwyr yn monitro'r logiau ac yn adolygu achosion i sicrhau dull gweithredu cyson. Bydd ganddynt yr hawl i atgyfeirio achosion o Gam 1 i Gam 2 lle ystyrir bod hyn yn briodol.

[Gweithdrefn Ffitrwydd i Ymarfer](https://registry.southwales.ac.uk/student-regulations/fitness-practise/)

Ar gyfer myfyrwyr sy'n astudio ar gyrsiau sy'n cael eu llywodraethu gan y Weithdrefn Ffitrwydd i Ymarfer (mae rhestr o gyrsiau o'r fath ar gael trwy'r ddolen uchod), cyfeirir at gam Rhagarweiniol y Weithdrefn. Bydd hyn yn cynnwys ystyried yr achos gan Gadeirydd y Panel Achos o Bryder.

8. Enghreifftiau o fân droseddau/troseddau yw:

* Ddim yn cadw at ofynion cadw pellter cymdeithasol
* Mynychu cynulliadau cymdeithasol yn groes i’r canllawiau.

**Troseddau Mawr/Difrifol**

9. Gwneir atgyfeiriad i Gam 2 y Weithdrefn Ymddygiad Myfyrwyr ac at y Weithdrefn Ffitrwydd i Ymarfer lle mae'r drosedd yn un mawr/difrifol a/neu'n gyfystyr â thorri'r Cod Ymddygiad yn barhaus ac yn gyson. Enghreifftiau o'r rhain yw:

* Ymddygiad ymosodol/treisgar
* Diffyg cydymffurfio â chyfarwyddiadau rhesymol aelod o staff
* Trefnu cynulliadau cymdeithasol yn groes i’r canllawiau
* Mynychu cynulliadau cymdeithasol dro ar ôl tro yn groes i’r canllawiau
* Mynychu'r Brifysgol/methu â hysbysu'r Brifysgol/methu â gadael y Brifysgol lle mae gan fyfyriwr symptomau COVID-19 neu brawf positif
* Peryglu aelod arall o gymuned y Brifysgol yn fwriadol, er enghraifft trwy besychu neu boeri ar rywun.

**Cais am Adolygiad**

10. Ni fydd gan fyfyrwyr yr hawl i ofyn am adolygiad o unrhyw atal/gwahardd rhagofalus brys.

11. Amlinellir y broses i fyfyrwyr ofyn am adolygiad o benderfyniadau a wneir o dan y gweithdrefnau disgyblu anacademaidd yn y Weithdrefn Ymddygiad Myfyrwyr a'r Weithdrefn Ffitrwydd i Ymarfer.

**Cofnodi a Monitro**

12. Gellir cadw cofnod o ganfyddiadau unrhyw weithdrefn a ddilynwyd o ganlyniad i dorri'r Cod Ymddygiad, a chopi o unrhyw Gontract Ymddygiad Derbyniol a roddwyd ar waith, ar gofnod y myfyriwr.

**CANLLAWIAU AR GYFER CYMHWYSO COSBAU - TROSEDDAU CYSYLLTIEDIG Â COVID-19**

|  |  |  |  |
| --- | --- | --- | --- |
| **TROSEDD DISGYBLU** | **ENGHREIFFTIAU O YMDDYGIAD ANNERBYNIOL** | **ENGHREIFFTIAU O GOSBAU** | **CYFRIFOLDEB AM WEITHREDU COSBAU** |
| Cod Ymddygiad 6.3.6; 6.3.7  Atodiad i’r Cod Ymddygiad 2.1; 2.11; 2.12 | Mynychu'r Brifysgol/methu â hysbysu'r Brifysgol/methu â gadael y Brifysgol os oes gennych symptomau COVID-19 neu brawf positif | Atal rhagofalus ar unwaith ar gyfer cyfnod cwarantîn  Ystyried trwy Ymddygiad Myfyrwyr /Gweithdrefn Ffitrwydd i Ymarfer:   * Diarddel * Atal/gwahardd * Cyfyngiadau/amodau | Ysgrifennydd y Brifysgol (neu enwebai), fel Cadeirydd y Panel Asesu Risg (RAP)  Pwyllgor Disgyblu’r Brifysgol/Pwyllgor Ffitrwydd i Ymarfer |
| * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae'r myfyriwr yn perthyn iddo |
| Cod Ymddygiad 6.3.6; 6.3.7; 6.3.8  Atodiad i’r Cod Ymddygiad 2.2; 2.12 | Trefnu neu fynychu cynulliadau cymdeithasol yn erbyn canllawiau | Ystyried atal/gwahardd rhagofalus ar unwaith.  Trosedd a ailadroddir:   * Diarddel * Atal/gwahardd * Cyfyngiadau/amodau * Taliadau/dirwyon | Ysgrifennydd y Brifysgol (neu enwebai), fel Cadeirydd RAP  Pwyllgor Disgyblu’r Brifysgol/Pwyllgor Ffitrwydd i Ymarfer |
| Trosedd gyntaf:   * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |
| Cod Ymddygiad 6.3.1; 6.3.3  Atodiad i’r Cod Ymddygiad 2.3; 2.12 | Peryglu neu fygwth aelod arall o gymuned y Brifysgol yn fwriadol, e.e., trwy besychu neu boeri ar rywun yn bwrpasol | Ystyried atal/gwahardd rhagofalus ar unwaith.   * Atal/gwahardd * Cyfyngiadau/amodau * Rhybudd ffurfiol * Ymddiheuriad ysgrifenedig | Ysgrifennydd y Brifysgol (neu enwebai), fel Cadeirydd RAP  Pwyllgor Disgyblu’r Brifysgol/Pwyllgor Ffitrwydd i Ymarfer |
| Cod Ymddygiad 6.3.1; 6.3.3; 6.3.8  Atodiad i’r Cod Ymddygiad 2.4 | Bygwth rhywun â Covid-19 yn gorfforol neu ar lafar | Ystyried atal/gwahardd rhagofalus ar unwaith   * Diarddel * Atal/gwahardd * Cyfyngiadau/amodau | Ysgrifennydd y Brifysgol (neu enwebai), fel Cadeirydd RAP  Pwyllgor Disgyblu’r Brifysgol/Pwyllgor Ffitrwydd i Ymarfer |
| * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |
| Cod Ymddygiad 6.3.6; 6.3.7  Atodiad i’r Cod Ymddygiad 2.6; 2.12 | Peidio ag arsylwi gofynion cadw pellter cymdeithasol na chadw at gyfarwyddiadau a chanllawiau tra ar y safle, gan gynnwys mynychu'r Brifysgol a lleoliadau dynodedig y tu allan i gyfnodau amser awdurdodedig | Ystyried atal/gwahardd rhagofalus ar unwaith  Trosedd a ailadroddir:   * Diarddel * Atal/gwahardd * Cyfyngiadau/amodau | Ysgrifennydd y Brifysgol (neu enwebai), fel Cadeirydd RAP  Pwyllgor Disgyblu’r Brifysgol/Pwyllgor Ffitrwydd i Ymarfer |
| Trosedd gyntaf   * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |
| Cod Ymddygiad 6.3.6; 6.3.7; 6.3.8  Atodiad i’r Cod Ymddygiad 2.7 | Gwrthod ymateb i gyfarwyddiadau rhesymol, e.e., gwasgaru pan ofynnir amdano gan aelod o staff | Trosedd a ailadroddir:   * Diarddel * Atal/gwahardd * Cyfyngiadau/amodau | Pwyllgor Disgyblu’r Brifysgol/Pwyllgor Ffitrwydd i Ymarfer |
| Trosedd gyntaf   * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |
| Cod Ymddygiad 6.3.6; 6.3.7  Atodiad i’r Cod Ymddygiad 2.8; 2.12 | Gwrthod gwisgo gorchudd wyneb yn unol â'r canllawiau neu ar gais aelod o staff oni bai bod eithriadau'n berthnasol | Trosedd a ailadroddir:   * Diarddel * Atal/gwahardd * Cyfyngiadau/amodau | Pwyllgor Disgyblu’r Brifysgol/Pwyllgor Ffitrwydd i Ymarfer |
| Trosedd gyntaf   * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |
| Cod Ymddygiad 6.3.6; 6.3.7  Atodiad i’r Cod Ymddygiad 2.1 to 2.12 | Unrhyw gamau a allai beryglu'r myfyriwr ac eraill, er enghraifft peidio â dilyn yr arferion hylendid personol a argymhellir | Ystyried atal/gwahardd rhagofalus ar unwaith  Trosedd a ailadroddir:   * Diarddel * Atal/gwahardd * Cyfyngiadau/amodau | Ysgrifennydd y Brifysgol (neu enwebai), fel Cadeirydd RAP  Pwyllgor Disgyblu’r Brifysgol/Pwyllgor Ffitrwydd i Ymarfer |
| Trosedd gyntaf   * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |
| Cod Ymddygiad 6.3.8  Atodiad i’r Cod Ymddygiad 2.1 to 2.12 | Unrhyw gamau a allai ddwyn anfri ar y Brifysgol, gan gynnwys trwy'r cyfryngau cymdeithasol | Ystyried atal/gwahardd rhagofalus ar unwaith   * Diarddel * Atal/gwahardd * Cyfyngiadau/amodau | Ysgrifennydd y Brifysgol (neu enwebai), fel Cadeirydd RAP  Pwyllgor Disgyblu’r Brifysgol/Pwyllgor Ffitrwydd i Ymarfer |
| * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |
| Cod Ymddygiad 6.3.6; 6.3.7  Atodiad i’r Cod Ymddygiad 2.12 | Diffyg cydymffurfio â thelerau unrhyw Gontract Ymddygiad Derbyniol a roddwyd ar waith gan Heddlu De Cymru | Ystyried atal/gwahardd rhagofalus ar unwaith am dorri Contract.  Torri Contract:   * Diarddel * Atal/gwahardd * Cyfyngiadau/amodau | Ysgrifennydd y Brifysgol (neu enwebai), fel Cadeirydd RAP  Pwyllgor Disgyblu’r Brifysgol/Pwyllgor Ffitrwydd i Ymarfer |
| * Rhybudd ffurfiol * Ymddiheuriad ysgrifenedig | Deon Cyfadran (neu enwebai) y mae’r myfyriwr yn perthyn iddo |